Limpopo-plaasmoord: Eiendomsagent kom op lyk afArgieffoto: SAPD/Facebook Kol. Ronel Otto, woordvoerder van die polisie, het aan Maroela Media gesê die agent het kliënte na die plaas geneem aangesien dit te koop is. Badenhorst se liggaam is in die motorhuis gevind. Hy het ŉ wond aan sy agterkop gehad. Volgens Otto het ŉ persoon wat op die plaas gewerk het intussen verdwyn. “Dit is nog nie bekend of enigiets gesteel is nie.” Badenhorst is vermoedelik al twee of drie dae terug vermoor. Hy het alleen gebly. Polisiebeamptes is steeds op die toneel. Dit is nog nie duidelik hoe daar toegang tot die huis verkry is of hoeveel aanvallers daar was nie. Die polisie ondersoek ŉ saak van moord. Die moord kom net meer as twee weke nadat Jakes van Deventer (35) op ŉ plaas naby Bela-Bela (Warmbad) aangeval en vermoor is. Vier verdagtes het Van Deventer en sy verloofde, Monique de Souza (28), omstreeks 01:00 in hul huis oorval. Lees meer hier.